钦定古今图书集成/理学汇编/学行典/第199卷 > 须兆英
## 钦定古今图书集成/理学汇编/学行典/第199卷 > 须兆英

按《武进县志》：须兆英，字亦类，武进县儒学生员。父用
纶，万历戊午举乡试，司李青州，署府篆，三月节羡银
三千七百两有零，封贮府库，报宪充饷。为前守所忌，
嘱当道诬以勒索。兆英徒步叩阍疏，略曰：“臣父用纶，
任青州府推官，邀誉廉平，列名上荐，自悲蹇拙，忽罣
谴章，以府库称谿，壑以公费，坐私囊谳奏，部覆，锢入，
转深。痛父有可原之情，无自见之地。翘首天墀者万
里，行乞国门者半年。万死哀鸣，终以卑微，例无展辨。
《爰书》一出，臣父终为圣世戮民，行且编管戎行，永绝
天日。臣思父母生子，鞠育万难，臣不能剖心自明，刎
颈见志，而坐视生身之父，半生砥砺，垂老投荒，臣虽

废，或能荷戈边陲，竭力效死，则臣尽孝之年，即臣尽
忠之日。上不废朝廷之法，下全臣父子之情”等语。奉
旨免议，事以得白。及用纶卒，遗命葬江塘村，为大力
者遘难。兆英身困囹圄，终全父志，事生事死，两无愧
焉。